རི་བོང་མོའི་མངལ་སྟོང་དུས་ཀྱི་གསོ་ཚགས་དོ་དམ།
རི་བོང་མོས་རི་བོང་ཕྲུ་གུར་འོ་ཐག་བཅད་རྗེས་ཡང་བསྐྱར་ཕ་སྦྱོར་བྱེད་
ཀྱི་ཡོད་ཅིང་དུས་ཚོད་དེའི་རིང་ལ་མངལ་སྟོང་དུས་ཚོད་ཟེར་གྱི་ཡོད། དེའི་
236

རིང་གསོ་ཚགས་དོ་དམ་བྱེད་པའི་གཙོ་བོའི་ལས་འགན་ནི་རི་བོང་མོའི་ལུས་པོ་
གསོ་བ་དང་འོ་མ་སྣུན་བཞིན་པའི་སྐབས་འཚོ་བཅུད་ཟད་གྲོན་ཆེན་པོ་ཕྱིན་པ་
རྣམས་ཁ་གསབ་བྱས་ཏེ་ཕ་སྦྱོར་སྐྱེ་འཕེལ་གསར་པ་བྱེད་པར་གྲ་སྒྲིག་འདང་ངེས
བྱེད་དགོས། འོན་ཀྱང་དུས་ཚོད་དེའི་རིང་ངེས་པར་དུ་གཟབ་དགོས་པར་རི་
བོང་མོ་རྒྱགས་གསོ་བྱེད་མི་ཉན་ཅིང་གལ་ཏེ་བསམ་བསེའུ་ནང་ཚིལ་གསོག་མང་
དྲགས་ན་བསམ་བསེའུ་ཡི་ཕྲ་ཕུང་སྐྱེ་འཚར་ཡོང་བར་འགོག་རྐྱེན་བཟོས་ནས་རི་
བོང་མོའི་རྒྱུན་གཏན་གྱི་སྐྱེ་འཕེལ་ནུས་པར་ཤུགས་རྐྱེན་ཐེབས་ཏེ་མངལ་འཁོར་
གྱི་མེད། དེ་ལས་ལྡོག་སྟེ་རི་བོང་མོ་སྐམ་དྲགས་ནའང་བསམ་བསེའུ་ཕྲ་ཕུང་སྐྱེ་
འཚར་བྱེད་པའི་ཀླད་ཞབས་འཕྱང་གཟུགས་ཀྱི་རྒྱུན་གཏན་ཟགས་ཐོན་ནུས་
པར་ཚོད་འཛིན་ཤུགས་རྐྱེན་ཐེབས་ནས་རི་བོང་མོར་མངལ་འཁོར་གྱི་མེད། དེ་
ནས་མཐོང་བར་མངལ་སྟོང་རི་བོང་མོའི་ལུས་པོའི་གནས་ཚུལ་ཚོད་འཛིན་བྱེད་
པ་ནི་གཙོ་བོའི་དུམ་ཚན་ཞིག་ཡིན། སྐྱེ་འཕེལ་བྱེད་པའི་རི་བོང་མོའི་ལུས་པོ་
རྒྱགས་དྲགས་པའམ་སྐམ་པོ་ཡིན་ན་དུས་ཐོག་ཏུ་འཚོ་བཅུད་ཆུ་ཚད་སྙོམ་སྒྲིག་
བྱེད་དགོས་པའམ་འོས་འཚམ་གྱིས་མངལ་སྟོང་དུས་ཚོད་ཐུང་དུ་གཏོང་བའམ་
འགྱངས་དགོས།